Diari Oficial de la Generalitat Valenciana


Sumari del DOGV 4401, del 18-12-2002 (2002/13559)

ACORD de 13 de novembre de 2002, de la Comissió Territorial d'Urbanisme de València, relatiu a la modificació polígon industrial de les Normes Subsidiàries d'Albalat de la Ribera.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   4401

Data del DOGV
:   18-12-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/13580


Data del document
:   13-11-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Albalat de la Ribera
    * pla d'urbanisme

ACORD de 13 de novembre de 2002, de la Comissió Territorial d'Urbanisme de València, relatiu a la modificació polígon industrial de les Normes Subsidiàries d'Albalat de la Ribera. [2002/13657]
  
Vist l'expedient remés per l'Ajuntament d'Albalat de la Ribera referit a la modificació polígon industrial de les Normes Subsidiàries, i de conformitat amb els següents,
  
Antecedents de fet
  
Primer
  
El projecte es va sotmetre a informació pública per mitjà d'Acord del Ple de l'Ajuntament en sessió realitzada el dia 30 de juliol de 2001. Després del pertinent període d'exposició pública, en el qual no es van presentar al·legacions, es va aprovar provisionalment pel mateix òrgan amb data 24 de setembre de 2001.
  
Amb data 24 de juny de 2002 es rep nova documentació remesa per l'Ajuntament, consistent en dos còpies completes del projecte de modificació aprovades pel Ple municipal en sessió del 27 de maig de 2002. L'objecte de la dita documentació és esmenar les deficiències assenyalades en acords anteriors de la Comissió Territorial d'Urbanisme de València.
  
Segon
  
El projecte consta de memòria justificativa, plans d'ordenació i estudi d'impacte ambiental.
  
Tercer
  
L'objecte de la modificació és reclassificar com a urbanitzable dos zones classificades en l'actualitat com a sòl no urbanitzable comú, a fi de destinar-les a ús industrial. Una de les zones està compresa per una porció de sòl delimitada per la variant de la CC-3324 i el nucli urbà, i comprén una superfície de 14.858 m² (parcel·la neta). L'altra s'ubica a l'altre costat de la variant, al costat d'una zona industrial ja existent, que dóna a un camí que discorre pel centre, i comprén una superfície de 23.881 m² (parcel·la neta).
  
La modificació es justifica en la falta de sòl industrial en el municipi, sobretot, després de la realització de modificacions en el planejament general que han incidit en la reducció del sòl destinat a l'ús citat.
  
Quart
  
Durant la tramitació de l'expedient s'ha sol·licitat l'informe dels organismes següents: Direcció General d'Obres Públiques (Divisió de Carreteres i Divisió de Recursos Hidràulics) de la Conselleria d'Obres Públiques, Urbanisme i Transports; Diputació Provincial i Confederació Hidrogràfica del Xúquer.
  
Dels anteriors s'han rebut els següents:
  
- Direcció General Obres Públiques (Divisió de Carreteres). Emés en sentit favorable amb data 11 d'octubre de 2002.
  
- Diputació Provincial. Emés amb data 27 de novembre de 2001, fa constar la falta d'afecció a carreteres de Diputació.
  
- Confederació Hidrogràfica del Xúquer. Emés amb data 24 de gener de 2002 fa constar una sèrie de generalitats.
  
Cinqué
  
Amb data 19 de juliol de 2002, la directora de Planificació i Gestió del Medi, emet la Declaració d'Impacte Ambiental en sentit favorable, si bé s'establixen una sèrie de condicionants que són de necessària consideració, com l'elaboració d'un pla de mesures protectores i/o correctores enfront del risc d'inundació amb caràcter previ o simultània a l'aprovació del projecte d'urbanització.
  
Sisé
  
Albalat de la Ribera disposa de les Normes Subsidiàries aprovades definitivament per la Comissió Territorial d'Urbanisme en data 26 d'octubre de 1992.
  
Amb data 21 de desembre de 2001, el director general d'Urbanisme i Ordenació Territorial, emet l'informe en què es fa constar que no pot elevar-se a ple donada la falta de Declaració d'Impacte Ambiental, a més de ser necessari justificar alguns aspectes referits a la classificació del sòl proposada, el compliment de l'article 83 del Reglament de Planejament de la Comunitat Valenciana i l'acreditació dels criteris de sectorització.
  
Amb data 26 de juliol de 2002, el director general d'Urbanisme i Ordenació Territorial, emet l'informe previ i fa constar la necessitat d'esmenar les deficiències indicades pel representant de la Divisió de Carreteres de la Conselleria de la Direcció General d'Obres Públiques de la COPUT en la Comissió Informativa d'Urbanisme de 26 de juliol de 2002 quant als accessos al sector, i que el projecte s'ajuste al que disposa la cartografia temàtica (Orde COPUT, de 8/03/99).
  
Seté
  
La Comissió Informativa de la Comissió Territorial d'Urbanisme de València, en sessió del 5 de novembre de 2002, va emetre l'informe relatiu al projecte que ens ocupa, i complix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha sigut correcta, de conformitat amb el que establix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).
  
Segon
  
La documentació està completa, a l'efecte del compliment del que preceptua l'article 27 de la LRAU.
  
Tercer
  
En la modificació es proposa classificar els sòls en qüestió com a urbanitzable d'ús industrial, i conformen els sòls citats una única unitat d'execució, amb una superfície de 63.155 m², dels quals 6.328 m² es destinen a zona verda, 17.414 m² a viari i 1.532 m² a via pecuària, i la resta són parcel·les edificables.
  
L'objecte de la modificació és un dels supòsits incardinables en el que establix l'article 83 del Reglament de Planejament de la Comunitat Valenciana, i es justifica en la memòria el compliment de cada un dels condicionants establits.
  
Quart
  
Si entrem ja en altres qüestions, és necessari precisar que la zona delimitada per la variant i el nucli urbà obeïx a la necessitat d'adequar els límits a la realitat que suposa l'aparició d'un element viari, i permet donar una ordenació urbanística a un sòl que quedava configurat com un interstici urbanísticament inadequat. No obstant això, s'aprecia que el disseny de la CV-515 encara deixa un espai lliure entre el sòl que es pretén classificar i l'element viari, si bé els límits de l'actuació es fixen en la via pecuària existent, la qual cosa es considera procedent i adequada.
  
Respecte de la zona proposada a l'altre costat de la variant, s'aporta justificació del compliment dels criteris de sectorització establits en l'article 17 del Reglament de Planejament de la Comunitat Valenciana, més quan els límits s'establixen en elements de la xàrcia viària.
  
Cinqué
  
Respecte dels temes d'accessibilitat viària ja consta informe favorable de la Direcció General Obres Públiques (Divisió de Carreteres) de la Conselleria d'Obres Públiques, Urbanisme i Transports.
  
Sisé
  
Respecte de l'observança de les cartografies temàtiques s'aprecia l'adequació del projecte a dit aspecte, més quan en la Declaració d'Impacte Ambiental es fa constar la necessitat d'elaborar un document de prevenció de riscs d'inundació.
  
També s'ha sol·licitat l'informe a la Direcció General Obres Públiques (Divisió de Recursos Hidràulics) de la Conselleria d'Obres Públiques, Urbanisme i Transports, sense que fins a la data conste la seua emissió.
  
Seté
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de municipis de menys de 50.000 habitants, de conformitat amb el que disposa els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en sessió del 13 de novembre de 2002 acorda: aprovar definitivament la modificació polígon industrial de les Normes Subsidiàries d'Albalat de la Ribera.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir del sendemà d'haver rebut la present notificació.
  
Tot això, sense perjuí que es puga exercitar qualsevol altre recurs que s'estime oportú.
  
València, 13 de novembre de 2002.- El secretari de la Comissió Territorial d'Urbanisme: José Manuel Palau Navarro.